मानोना थांनाय 23 जानुवारी खालारखालि भारतनि गिबि मन्त्रि नरेन्द्र मडिआ आसाम दावबायनानै हा गैजायै थागिबिफोरनो हानि मोनथाय बिलाइफोरखौ राननानै हानायनि उनाव आसामनि दाब-दाब जिलायाव बेफोरबादि हानि मोनथाय बिलाइ राननाय खामानिया मावफुंजादों। बे बिथांखिनि जोहै राजोनि गोबां हा गैजायै थागिबिफोरा हानि मोनथाय बिलाइखौ मोननो हादों। नाथाय चर-चापरि ओनसोलाव रायजो जाबोनाय थागिबिफोरा बे मोनथायनिफ्राय सोरखारजों नासयजादों।